Tatjana Nahtman

Tatjana Nahtman (sündinud 3. septembril 1972 Narvas) on Eesti matemaatik.Eesti teaduse biograafiline leksikon, 3. köide, lk 24

Elulugu
Tatjana Nahtman on tööliste tütar.

1989. aastal lõpetas Nahtman Narva 1. Keskkooli ja 1994 Tartu Ülikooli matemaatikaosakonna. 1994. aastal kaitses ta Belgias Limburgi Ülikoolis biostatistika alal magistritöö "Methods for multiple adjustments in clinical trials". 2001. aastal lõpetas ta Tartu Ülikoolis doktoriõppe, 2004. aastal kaitses samas doktoriväitekirja matemaatilises statistikas "Permutation invariance and reparameterizations in linear models" (Tartu, 2004). 2006–2007 oli ta Karolinska Instituudis Stockholmis järeldoktorantuuris.

Nahtman oli 1995–1996 AS Narva Kaubamaja direktori abi ja 1997–2001 pearaamatupidaja, 1996–1997 Narva linnavalitsuse spetsialist. 2001–2006 töötas ta Tartu Ülikooli matemaatilise statistika instituudis teadurina, 2007. aastast on Stockholmi Ülikooli statistika lektor.

Teadustöö
Tatjana Nahtmani peamised uurimisvaldkonnad on erikovarisatsiooniga lineaarsed segamudelid, kordusmõõtmised, üldistatud lineaarsed segamudelid ja mitmemõõtmeline analüüs. Ta on ajakirja Mathematical Review retsensent. Nahtman on Eesti Statistika Seltsi ja Rahvusvahelise Biomeetria Seltsi liige, ta on avaldanud 10 teaduspublikatsiooni.

Teoseid
 Bioloogiliste kogumite modelleerimine ja lineaarsed kovariatiivstruktuuriga segamudelid (kaasautor T. Möls). // Mat ja biol. Tartu, 2001
 Reparameterization of second-order interaction effects through the covariance matrix. // Acta et Commentationes Universitatis Tartuensis (Dorpatensis) = Eesti Vabariigi Tartu Ülikooli Toimetised  6 (2002)
 Aspects of estimating inter subject variability with constant intra coeffitcient of variation in repeated measurements (kaasautorid D. Rosen, B. K. Sinha). // Calcutta Statistical Association Bulletin 55 (2004)
 Marginal permutation invariant covariance matrices of factors in linear models. // Linear Algebra and its Applications 417 (2006) 1
 Nonnegative estimation of variance components in heteroscedastic one-way random effects ANOVA models (kaasautor). // Research Reports / Centre of Biostochastics, Swedish University of Agriculture Sciences 1 (2007)

Viited

Kirjandus
 Eesti teaduse biograafiline leksikon, 3. köide

Kategooria:Eesti matemaatikud
Kategooria:Tartu Ülikooli matemaatikateaduskonna vilistlased
Kategooria:Sündinud 1972